Áfanginn fjallar um þroskaferil manneskjunnar og helstu hugtök og álitamál þroskasálfræðinnar . Sérstaklega er tekinn fyrir þroski líkamans , tilfinninga , félagslegra samskipta og hugsunar . Áhersla er lögð á þroska sjálfsmyndarinnar og hvernig hún mótast með aldrinum . Einnig verður vikið að þroskahömlunum og þær skoðaðar út frá líffræðilegu og sálfræðilegu sjónarhorni . Nemendur átta sig á áhrifum erfða og umhverfis á þroskaferilinn . Mótunaráhrif fjölskyldu og vina verða skoðuð , ásamt kynjamun og kynhlutverkum . Komið verður inn á vandamál barna og unglinga ( t.d. geðræn , tilfinningaleg , líkamleg , náms - eða hegðunarvandamál ) . Viðfangsefnin geta verið breytileg og mótast af áhuga nemenda . Forkröfur Þekkingarviðmið Nemandi skal hafa öðlast þekkingu og skilning á : þeim þroskabreytingum sem eiga sér stað frá getnaði til grafar . rannsóknaraðferðum þroskasálfræðinnar . mismunandi þroskasviðum mannsins . áhrifaþáttum þroskans . helstu hugtökum og kenningum þroskasálfræðinnar.framlagi þroskasálfræðinnar innan sálfræðinnar og til samfélagsins . Leikniviðmið Nemandi skal hafa öðlast leikni í að : greina helstu breytingar sem verða á þroskanum yfir æviskeiðið . miðla sérhæfðri færni með því að beita almennum og sértækum . vinnubrögðum , verkfærum og aðferðum . afla upplýsinga í þroskasálfræði , greina þær og setja í fræðilegt samhengi . nýta fræðilegan texta í þroskasálfræði á íslensku og erlendu tungumáli . miðla fræðilegu efni í þroskasálfræði skýrt og skilmerkilega í ræðu og riti . Hæfniviðmið Nemandi skal geta hagnýtt þá almennu þekkingu og leikni sem hann hefur aflað sér til að : greina áhrif umhverfis og erfða á mismunandi þroskasvið sem metið er með hópvinnu og dagbókarskrifum . afla upplýsinga í þroskasálfræði til að nota við úrlausn verkefna sem metið er á grundvelli kynningar og framsetningar á gögnum sem nemandinn skilar af sér . þekkja og skilja aðferðir í rannsóknum á mismunandi þroskasviðum sem metið er með rökstuddri notkun hans á grunnhugtökum og kenningum . meta eigið vinnuframlag og annarra í verkefnavinnu sem metið er með jafningjamati . greina helstu geðraskanir barna - og unglinga sem metið er með rannsóknarvinnu og hópvinnu . taka þátt í rökræðum um málefni sem tengjast þroskasálfræðinni sem metið er með umræðum og ritgerðum . framkvæma eigindlega og / eða megindlega rannsókn og gera grein fyrir helstu niðurstöðum sem metið er með skýrslu og kynningu . dagbókaskrif , sjálfsmat , símat og jafningjamat . Ástundun og þátttaka í tímum . Skólar Fyrirmynd Áfangi uppfærður Námskrárvefur Mennta - og menningarmálaráðuneytis